GiliGold/VAD_KnessetCorpus huggingface dataset:
דוד אמסלם: אני חושב שממינהל התכנון, משרד הפנים, אנחנו צריכים לקבל הנחיות למועצות המקומיות והמרחביות איך מתכננים באזורי בולענים, איך חיים.
דוד אמסלם: אני מדבר על רמת התכנון.
דוד אמסלם: האם בונים בניינים או לא בונים, האם עושים יסודות כאלה או אחרים.
דוד אמסלם: מישהו חייב להנחות אותם ברמה המקצועית איך פועלים באזור מוכה בולענים ברמת התכנון.
זאב בנימין בגין: אני מציע להוסיף את השאלה האם בונים.
דוד אמסלם: בסדר, בני, אני מבין, זה ברור, אבל אני אומר איך חיים בסביבה, האם בונים או לא בונים וכל הדברים האלה.
דוד אמסלם: לגבי לוחות הזמנים - - -
<אתי בירן: מה עם היישובים עצמם?
דוד אמסלם: יש לי הרבה אמפתיה לנושא שלכם, ובאמת אתם צודקים, זה לא הגיוני מה שקורה פה.
דוד אמסלם: יש פה יישובים מאוד ציוניים, שבאו לאזור מאוד קשה למחיה גם ככה, שגילו שרידות ופיתחו לעצמם איזו נישה ייחודית, ופתאום בא אסון טבע כזה והם מוצאים את עצמם בלי פרנסה.
דוד אמסלם: אבל זה לא בדיון הזה.
דוד אמסלם: אני מוכן לבדוק אם זה בצ'רטר של הוועדה שלי, ואני אזמין את משרד החקלאות, בגלל שאתם יישובים חקלאיים.
דוד אמסלם: אבל היות שמשרד החקלאות לא יושב בוועדה שלי, אני לא יכול לנהל את הדיון.
דוד אמסלם: אז אני אתייעץ אחרי זה האם לבוא בכובע של משרד הפנים דרך הקרקע או בכובע של...
דוד אמסלם: אבל אתם צודקים, צריך לעשות דיון נוסף בנושא "איך היישובים אמורים לחיות תחת אירוע כזה, שהוא אירוע מתמשך".
<אתי בירן: אנחנו סומכים עליך שתיתן לנו תשובה.
דוד אמסלם: אבל אני רוצה לספר לך – אני פה בכיסא הזה שלושה שבועות.
דוד אמסלם: עכשיו לגבי הנושא של ההתנהלות.
דוד אמסלם: תראו, אני פקיד 25 שנה, אני כאן לא פוליטיקאי, אני פקיד.
דוד אמסלם: בגלל זה גם אני שואל אתכם שאלות של פקיד.
דוד אמסלם: ואני אומר לכם את האמת.
דוד אמסלם: יכול להיות שזה לא אתם אישית; הייתי שמח לראות את המנכ"ל, להסתכל לו בעיניים ולהגיד לו "אדוני, מה עשית?".
דוד אמסלם: באנדרסטייטמנט, זו התנהלות חלמאית.
דוד אמסלם: ואם הייתי מרחיב הייתי גם יורד טיפה יותר נמוך.
דוד אמסלם: יש החלטה מ-2012, ולא יכול שב-2015, בבעיה מהסוג הזה, שזאת בעיית חירום, בעיה של סכנת חיי אדם ולא רק כסף, אנחנו עדיין.
דוד אמסלם: זה מזכיר לי את הסיפור שהבית נשרף והסבתא מסתרקת.
דוד אמסלם: יש לנו זמן, הכול בסדר, העברנו להם... שלוש וחצי שנים.
דוד אמסלם: תשמעו, אם אני הייתי מנכ"ל של כל גוף הזה, כמה אנשים לא היו עובדים בגוף הזה כבר לפני עשר דקות.
דוד אמסלם: והכי בכירים.
דוד אמסלם: אז קחו את זה לתשומת לבכם.
דוד אמסלם: אמנם אין לי סנקציות מול הדרג המבצע, אבל אני רוצה שתבינו איך אני רואה את הדברים: חמור מאוד.
דוד אמסלם: תעשו כוכבית זוהרת של "לא תקין".
דוד אמסלם: אני אכנס את הוועדה הזאת בעוד חודשיים ימים, כדי לקבל דוח מצב לגבי התכנית האופרטיבית.
דוד אמסלם: אנחנו נקיים כאן דיונים באופן רציף, עד שאני אוודא שמישהו פה באמת לוקח את העסק ומתחיל לקדם אותו ברמה הרצינית של העניין ולא רק בדיבורים.
דוד אמסלם: אנחנו לא ניפגש עוד שלוש שנים, אנחנו נעשה דיון עוד חודשיים ונבדוק אם יש התקדמות.
דוד אמסלם: אם אין, נעשה חודש אחרי זה, ואם לא, אז כבר נתייעץ עם היועץ המשפטי שלנו מה אנחנו עושים עם כל הסיפור של הבולענים.
דוד אמסלם: תודה רבה, רבותיי, שיהיה לכם יום יפה.
דוד אמסלם: בוקר טוב לכולם, אני מתכבד לפתוח את ישיבת ועדת הפנים והגנת הסביבה בנושא הקמת ועדת משנה לשירותי כבאות.
דוד אמסלם: ועדת המשנה תעסוק בנושאים של כבאות.
דוד אמסלם: הייתי מציע שיושבת-ראש ועדת המשנה תהיה חברת הכנסת נאוה בוקר.
דניאל עטר: לשירותי הכבאות יש גם קשר באיזו דרך לנושא רעידות האדמה?
נאוה בוקר: כן, זה כבאות והצלה.
<עידו בן יצחק: השאלה מי הגורם האחראי על רעידות אדמה בישראל היא שאלה לא פשוטה.
דניאל עטר: אין גורם אחראי, למעט פיקוד העורף שכאילו מטפל בזה.
<עידו בן יצחק: הם גוף הצלה ויש להם תפקיד באירועים מן הסוג הזה.
דוד אמסלם: ברעידות אדמה או בקריסת מבנים באופן בסיסי, שירותי הכבאות הם חלק מן ההרכב של כוחות ההצלה.
דוד אמסלם: אתן לכם דוגמה.
דוד אמסלם: בזמנו כאשר אירע אסון "ורסאי", אספר לכם מה קרה בפועל.
דוד אמסלם: זה היה אירוע גדול מאוד מבחינת העירייה ולא יכולנו להשתלט עליו.
דוד אמסלם: פיקוד העורף הגיע, בא אלוף פיקוד העורף והוא ניהל את האירוע, הצבא.
דוד אמסלם: אני אומר לך באחריות, כאשר קורה אסון גדול, אפילו של שני בניינים, הצבא משתלט על האירוע בגלל שאין גורם אחר.
דוד אמסלם: מה שקרה שם, כל מערכי הכיבוי, ההצלה, המשטרה, כל המערכים פתאום נהיו כפופים לאותו מפקד אירוע, הצבא, והוא הפעיל אותם.
דניאל עטר: זה ברור, בגלל האופי של מפקדים בצה"ל.
דניאל עטר: אבל אני מזכיר לך, ותסכים אתי חברת הכנסת בוקר, שאחרי האירועים בכרמל אחת המסקנות העיקריות, שבגללן שינו את כל המבנה, מה ששנים רבות לא הצליחו לעשות בשירותי הכבאות, שאף פעם לא ידעו איך לעשות את ההכלאה הזאת, בעקבות האירועים בכרמל אחת המסקנות היתה שלא היה בעל בית מוגדר.
דוד אמסלם: שם זה שונה במקצת.
דוד אמסלם: אתה צודק שבזמנו בגלל הדבר הזה, זה היה ה"טריגר" להטמיע את שירותי הכבאות בתוך המשטרה.
דוד אמסלם: זה דבר לא פשוט כי שירותי הכבאות היו שייכים לעיריות.
דוד אמסלם: כל איגוד פעל על-פי האינטרס שלו ואם התאים לו באותה עיר הוא רצה להישאר שם.
דניאל עטר: כיושב-ראש לשעבר אני יכול לומר לך שאתה צודק.
דוד אמסלם: לכן זה היה ה"טריגר" הממלכתי.
דוד אמסלם: לפעמים עושים שינוי כתוצאה מאסון ואז דעת הקהל הציבורית דוחפת לשם וקשה להתנגד לשינוי.
דוד אמסלם: אבל זה לא קשור לרעידות אדמה.
דוד אמסלם: שאלת על רעידות אדמה.
דוד אמסלם: זה אירוע שחורג מהסיפור של שרפה שהיא פר-אקסלנס כיבוי.
דוד אמסלם: ברעידת אדמה יש היבטים עצומים והכיבוי בא בעיקר ככוח עזר.
דוד אמסלם: דרך אגב, היחידות המיוחדות הן של הצבא, של הפינוי.
דוד אמסלם: אני זוכר שבאו לכאן היחידות שאתה רואה אותן לפעמים בעולם, שמסתובבות לעזור בכל מיני מקומות, כפי שעכשיו שולחים את צה"ל בעיקר.
דוד אמסלם: יש יחידות שמתמחות בנושא הזה בדיוק ומתאמנות עליו.
דוד אמסלם: דרך אגב, לפני כ-4 שנים, מי שמכיר את מתחם "תנובה" בירושלים שעכשיו כבר פורק לגמרי ויש עליו מבנים, צמחו שם גורדי שחקים, אנחנו בעירייה עשינו פיצוצים מבוקרים כדי להתאמן.
דוד אמסלם: הרי רוצים לדמיין קריסה של מבנים ולא נתחיל עכשיו להרוס בניינים אמיתיים.
דוד אמסלם: שם היתה הזדמנות, רצינו להרוס את הבניינים הישנים ושם באנו עם הצבא ועשינו תרגיל שנמשך שבועיים ימים.
דוד אמסלם: זה היה ממש מדהים, שמו בובות, דמיינו ממש רעידת אדמה, פיצצו את המבנים באופן מבוקר והתחילו בפעולות חילוץ בהתאם.
דוד אמסלם: לכן אני אומר, בגדול, רעידות אדמה, בתשובה לשאלה שלך, הן אירוע שבדרך כלל הצבא משתלט עליו.
דניאל עטר: אבל אין הגדרה בחוק מי אחראי עליו.
דוד אמסלם: במצב חירום, בכל מצב קיצון במדינת ישראל אני טוען שאין לאף אחד את הכלים, אין את הלוגיסטיקה.
דוד אמסלם: צריך להביא למשל 30 גנרטורים גדולים.
דוד אמסלם: מי יכול להביא אותם?
דוד אמסלם: צריך להביא 15 שופלים, למי יש את זה?
דוד אמסלם: הצבא בא ובשנייה משתלט על האירוע, "סוגר" אותו, המשטרה נותנת לו את הגיבוי של ה"סגירה", כוחות הכיבוי – הם בדרך כלל חבר'ה צעירים שמסייעים.
דניאל עטר: אם מתקיים למשל דיון מקדים וקובעים סטנדרטים אחרים של בנייה, כחלק מן ההיערכות, חלק מחיזוק מבני ציבור, גני ילדים ובתי-ספר, של מי האחריות?
דניאל עטר: של משרד הפנים?
דניאל עטר: של ועדת הפנים?
דניאל עטר: מה שאמרת זה למקרה שהשבר הסורי-אפריקאי יאתגר אותנו פעם נוספת, אז אנחנו יודעים שהצבא אחראי.
דוד אמסלם: אם מחר יהיה אירוע שלא קשור לרעידת אדמה – מה קרה לנו ב"ורסאי"?
דוד אמסלם: קרס בניין אחד, לא 50 בניינים, בניין אחד.
דוד אמסלם: זה היה אירוע דרמטי.
דוד אמסלם: אתה לא מבין מה עברנו פה חודש שלם.
דוד אמסלם: כולנו התעסקנו רק בנושא הזה מבוקר ועד הלילה.
דוד אמסלם: כל הצבא הגיע לכאן, כל יחידות החילוץ של צה"ל, כל אנשי הכיבוי הגיעו, כולל כל המחוזות האחרים בגלל שהיו שם לכודים, גם הרוגים וגופות, והכול נעשה באופן ידני.
דוד אמסלם: עכשיו לך תוריד בניין של 5 קומות שקרס כולו ותפנה אותו שכבה-שכבה.
דוד אמסלם: זה לקח לנו חודש-חודש וחצי.
דוד אמסלם: לכן אני אומר, בגדול, באירועים גדולים בדרך כלל הצבא משתלט.
דוד אמסלם: לגבי הדברים שלך – נהגתי לומר בדיונים שהייתי מנהל: לפעמים למישהו יש טסה של אוטו, הוא משתלט על האוטו דרך הטסה.
דוד אמסלם: אבל לא, יש את האוטו ויש את הטסה.
דוד אמסלם: בגדול, מי שמוביל את כל סוגיית הבנייה במדינת ישראל הוא משרד הפנים, זה מינהל התכנון, ויש גורמים רבים שמסייעים לו.
דוד אמסלם: הוא מתייעץ עם גורמים רבים.
דניאל עטר: מינהל התכנון עדיין במשרד הפנים?
דוד אמסלם: עכשיו הוא יעבור.
דוד אמסלם: אבל לא חשוב, מינהל התכנון כגוף.
דניאל עטר: זה עוד סוגיה שלא השקענו בה מספיק מחשבה, העברת מינהל התכנון למשרד האוצר.
דוד אמסלם: אתה יודע שיש "טופס טיולים" גדול, שהכיבוי הוא חלק ממנו, אבל יש שם כ-18 גורמים, איכות הסביבה וכן הלאה.
דוד אמסלם: לכן אני אומר שבסיפור הזה זה מינהל התכנון.
דוד אמסלם: בראש הוועדה תעמוד חברת הכנסת נאוה בוקר.
דוד אמסלם: חברי הוועדה שאנחנו מציעים הם חבר הכנסת מכלוף מיקי זוהר, חבר הכנסת אורי מקלב, חבר הכנסת דניאל עטר וחבר הכנסת עבדאללה אבו מערוף.
דוד אמסלם: קודם כול, תודה לכם שלקחתם על עצמכם את המשימה הזאת.
דוד אמסלם: אני כמובן רוצה לפרגן פה לחברת הכנסת נאוה בוקר, שעוסקת בתחום הזה שנים רבות, הוא קרוב לליבה, ואתם מכירים את הנושא האישי שלה.
דוד אמסלם: היא באה מהזווית הזאת ומכירה.
דוד אמסלם: כולנו כאן נצטרך לסייע לה.
דוד אמסלם: מי בעד בחירת ועדת משנה לשירותי כבאות כפי שהוצג?
דוד אמסלם: מי נגד?
דוד אמסלם: מי נמנע?
דוד אמסלם: בעד – פה אחד
דוד אמסלם: הוועדה הצביעה פה אחד בעד ההצעה.
דוד אמסלם: אני רוצה להבהיר דבר אחד לגבי ועדות משנה, היות וכולנו פה חדשים.
דוד אמסלם: ועדת המשנה לא מתעסקת בחקיקה.
דוד אמסלם: כל נושא בסופו של דבר בא למליאה.
דוד אמסלם: היא עושה עבודה מכינה למליאת הוועדה, זה הסיפור.
דוד אמסלם: אני מאחל לך בהצלחה.
דוד אמסלם: אני אוהב אותך.
דוד אמסלם: אני לרשותך.
נאוה בוקר: תודה רבה.
נאוה בוקר: אני שמחה שלא לוקחים כמובן מאליו את תחום הצלת החיים.
נאוה בוקר: אדוני היושב-ראש, אני מודה לך מאוד על כך שאתה שם דגש מיוחד על נושא ההצלה.
נאוה בוקר: אנחנו חיים, לצערי, במדינה שבה נושאי החירום עולים על הפרק לעתים קרובות מדי.
נאוה בוקר: הלוואי וזה לא היה כך.
נאוה בוקר: באמצעות הוועדה הזאת ננסה לקדם את כל הקשור בכבאות והצלה, בהצלת חיים בעיקר.
נאוה בוקר: אני רוצה להציג לכם כמה נקודות על מה שקרה מאז אסון הכרמל.
נאוה בוקר: ממשלת ישראל השקיעה מאז אסון הכרמל 1.3 מיליארד שקלים בשיקום מערך הכבאות וההצלה.
נאוה בוקר: הוקמה טייסת כיבוי לתפארת, שבעוד חודשיים תמנה 14 מטוסים שיוצאים למאות גיחות ומצילים חיים, פשוטו כמשמעו.
נאוה בוקר: מערך הכבאות וההצלה עצמו, שבזמן האסון תפקד כמו במדינות העולם השלישי, היום לשמחתנו נבנו תחנות כיבוי חדשות, נרכשו 90 רכבי כיבוי חדשים מאז האסון, שלא לדבר על חומרים מכבי בערה.
נאוה בוקר: הוא יודע, הוא גם מכיר את התחום היטב.
נאוה בוקר: אנחנו בתחילת הדרך.
נאוה בוקר: יש עוד הרבה לעשות.
נאוה בוקר: גם כוח אדם, אגב, השתפר לאין ערוך.
נאוה בוקר: גויסו 600 לוחמי עזר.
נאוה בוקר: זה לא 1,200 כפי שהובטח לי, אמרו לי שבתוך שנתיים יתווספו 1,200.
נאוה בוקר: זה לא קרה.
נאוה בוקר: גויסו עד כה 600 לוחמי אש.
נאוה בוקר: אבל אנחנו בתחילת הדרך.
נאוה בוקר: אני רואה את האור בקצה.
נאוה בוקר: זאת המטרה של הוועדה הזאת, לקדם, לשפר ולתמוך.
דוד אמסלם: תודה לך, נאוה בוקר.
דוד אמסלם: תודה לחבר הכנסת אבו מערוף שתמיד מכבד אותנו פה בנוכחותו.
עבדאללה אבו מערוף: אני מאחל בהצלחה לכולנו, ולך אישית, נאוה בוקר, ובטח לדוד אמסלם.
עבדאללה אבו מערוף: אסון הכרמל, לצערי, נתן לנו שיעור ללמוד ממנו הלאה, להציל חיים הלאה.
עבדאללה אבו מערוף: חשוב מאוד ללמוד את הלקחים.
עבדאללה אבו מערוף: גם אישית בירכא היה לנו אובדן כאשר אחד הקצינים מירכא נהרג באסון הזה.
עבדאללה אבו מערוף: זו מערכת ההצלה והיא צריכה להציל חיים.
עבדאללה אבו מערוף: זה הערך הגדול ביותר.
עבדאללה אבו מערוף: אנחנו באמת נעבוד בהתאם לצורך הצלת חיים.
עבדאללה אבו מערוף: אעשה כמיטב יכולתי כדי שנעשה מה שצריך.
עבדאללה אבו מערוף: נעשה את הכול באמת.
עבדאללה אבו מערוף: גם כחבר בוועדה וגם כרופא, בשיתוף פעולה נעשה הכול למען זה.
נאוה בוקר: אני שמחה לשמוע.
נאוה בוקר: אני חייבת להגיד לך משהו קטן.
נאוה בוקר: האש לא הבדילה בין ערבים ליהודים, בין דתיים לחילוניים.
נאוה בוקר: היו שם 44 הרוגים מכל העדות, מכל הזרמים.
נאוה בוקר: במצבי חירום אנחנו צריכים להיות הכי מאוחדים שאפשר.
דוד אמסלם: שלום לכולם, אני מתכבד לפתוח את ישיבת ועדת הפנים והגנת הסביבה.
דוד אמסלם: על סדר היום, סקירת השר לענייני דתות על פעילות משרדו.
דוד אמסלם: זו הזדמנות בשבילי לברך את השר בפורום הזה, שיהיה בהצלחה אדוני השר.
דוד אמסלם: דבר נוסף, כפי שידוע לכם, כבוד השר היה גם יושב-ראש הוועדה בעבר, אם יש לך טיפים נשמח לקבל.
דוד אמסלם: ככה שבשבילך זו גם סגירת מעגל.
דוד אמסלם: בבקשה אדוני השר.
דוד אזולאי: אדוני היושב-ראש, חבריי חברי הכנסת, הצוות.
דוד אזולאי: בראשית דברי אני רוצה לברך אותך בתפקידך כיושב-ראש הוועדה.
דוד אזולאי: זו אחת הוועדות החשובות ואני לא אומר את זה סתם, אני אומר את זה מתוך ידיעה.
דוד אזולאי: זו ועדה שמפקחת על ארבעה משרדי ממשלה ועושה עבודה יוצאת מן הכלל.
דוד אזולאי: אני מציע לך לבדוק מעט אחורה, תגלה שכל מי שתפקד כיושב-ראש הוועדה גם התקדם בסופו של יום, כך שיש לך עתיד.
דוד אזולאי: אני רוצה שתהיה לך מוטיבציה, למרות הקשיים בקואליציה, אבל אני בטוח שתעשה עבודה טובה, שמעתי על כישורך וכישרונותיך, אני בטוח שיבואו לידי ביטוי בוועדה.
דוד אזולאי: בכל אופן אני לרשותך ואני בטוח שצריך לעשות כמה פעולות יחד.
דוד אזולאי: החקיקה היא דבר חשוב בבית הזה ונצטרך בסופו להגיע לכאן לבצע את החקיקה.
דוד אזולאי: לימיני יושב המנכ"ל, שגם בשבילו זו הופעה ראשונה, עורך-דין עודד פלוס.
דוד אזולאי: בהזדמנות הזו אני רוצה לאחל גם לו ברכת הצלחה.
דוד אזולאי: יש לי יחס של כבוד לוועדה ואמשיך להופיע פה בכל עת שאדרש, אעשה זאת בשמחה.
דוד אזולאי: אני מקווה, בעזרת השם, להיות גם לתועלת.
דוד אזולאי: אדוני היושב-ראש, משפט נוסף, אצלנו אומרים שצריך לזכור תמיד את הטוב.
דוד אזולאי: יש לך צוות מעולה של הוועדה.
דוד אזולאי: החל ממנהלת הוועדה, מזכירת הוועדה, היועץ המשפטי, אנשים שעושים עבודה נפלאה.
דוד אזולאי: אם היה לי דבר קשה בתפקיד הקודם, זה להתנתק מהצוות הנפלא הזה.
דוד אזולאי: זו הזדמנות להודות גם להם.
דוד אזולאי: כשנכנסתי למשרד חשבתי שאני מכיר את כל המשרד לאט לאט אני מגלה שלא רק שאני לא מכיר את כל האגפים במשרד, אלא שצריך גם ללמוד אותם.
דוד אזולאי: גיליתי את הצוות של המשרד שהוא צוות מקצועי, צוות טוב, צוות שעושה עבודה נפלאה.
דוד אזולאי: אנחנו מקווים לשיתוף פעולה על מנת שכולנו נצליח בתפקיד שלנו.
דוד אזולאי: המשרד הזה נותן שירותים עוד לפני לידתו של האדם עד אחרי גיל 120 ואחרי זה הוא ממשיך לתת שירות לציבור.
דוד אזולאי: המשרד הוא גוף שמגדיר ומבטיח אספקתם של שירותי דת, הרבה עדיין טועים וקוראים למשרד הזה משרד הדתות.
דוד אזולאי: יושב פה נציג של משרד הפנים שממונה על שירותי הדת במשרד הפנים.
דוד אזולאי: לצערי הרב הדתות האחרות לא נמצאות היום במשרד ולמעשה הוא נקרא היום המשרד לשירותי דת, כי שאר הדתות עברו למשרד הפנים.
דוד אזולאי: נמצא פה יעקב ממשרד הפנים.
דוד אזולאי: כל-כך צמצמו והקטינו את משרד הפנים שאני רוצה להשאיר לו משהו.
דוד אמסלם: זה כתוצאה מסידור עבודה למישהו?
דוד אזולאי: אומרים אצלנו: לא תקום צרה פעמים.
דוד אזולאי: הייתה קואליציה פעם, שהחליטו שלא צריך שירותי דת.
דוד אזולאי: פרקו את המשרד הזה לגורמים.
דוד אזולאי: חלק עבר למשרד המשפטים, חלק עבר למשרד הפנים ולמשרד התיירות.
דוד אזולאי: עשו חלוקת שלל בין כל משרדי הממשלה.
דוד אזולאי: לשמחתי הרבה, החזרנו חלק גדול מהדברים שנלקחו ממשרד הדתות.
דוד אזולאי: נשארו כמה דברים שאנחנו בהליכים עליהם.
דוד אזולאי: אחד הנושאים זה נושא בתי הדין הרבניים, שבימים אלו ממש אנחנו עמלים על העברתו למשרד שירותי הדת.
דוד אזולאי: יש גם את התמיכות של בחורי הישיבה שנמצאים במשרד החינוך והנושא של שירותי הדת המוסלמים והנוצרים, שעדיין נמצאים במשרד הפנים.
דוד אזולאי: כמעט את הכול העברנו כבר וממש החזרנו עטרה ליושנה.
דוד אזולאי: משרד הדתות הוא משרד שפועל לתת שירות לכל האזרחים במדינת ישראל.
דוד אזולאי: היעדים המרכזיים לשנים הקרובות - אחד הדברים שאני עמל עליהם הוא שיפור התדמית של המשרד.
דוד אזולאי: לצערי הרב הציבור נתקל במשרד ברגעים קשים ביותר, כאשר לא עלינו מישהו מבני המשפחה נפטר ואז יש את הפרוצדורה של בית העלמין.
דוד אזולאי: או לחילופים כשהוא צריך תעודת כשרות, או לערוך נישואין, או כל מיני דברים שהאזרח בא אתם במגע יום-יומי.
דוד אזולאי: אני יודע שאנשים במועצות הדתיות עושים עבודת קודש, אבל לא תמיד זה בא לידי ביטוי במציאות.
דוד אזולאי: אנחנו עמלים על הנושא הזה ונעשה הכול, לא רק על מנת לשפר את תדמית השירותים הדתיים, אלא גם לשפר את השירות לציבור.
דוד אזולאי: אני חייב להגיד שהיום זה ניתן.
דוד אזולאי: אולי יש דברים פה ושם שצריך לתקן אותם.
דוד אזולאי: דוגמה לאחת הבעיות, חלק מהתלונות שמגיעות למשרד לשירותי דת זה על מלגות לאברכים, שנמצא במשרד החינוך ולא שייך לנו, זה אומר חוסר מודעות של הציבור בכל מיני תחומים.
דוד אזולאי: שיפור השירות הניתן על-ידי המועצות הדתיות.
דוד אזולאי: המועצות הדתיות הן הגוף המקשר בין המשרד בירושלים לבין השטח.
דוד אזולאי: הן למעשה זרוע ארוכה של המשרד.
דוד אזולאי: הקמת והרחבת בתי העלמין, כולל קבורה אזרחית.
דוד אזולאי: שיפור חזות בתי העלמין בארץ וחיזוק הביטחון בהר הזיתים.
דוד אזולאי: לא סוד הוא שיש מצוקה אמיתית בקרקעות המיועדות לקבורה.
דוד אזולאי: אנחנו עמלים בימים אלה על הנושא ועובדים על הצעת חוק ממשלתית שתתייחס לנושא בתי עלמין בכלל וקבורה בפרט.
דוד אזולאי: אני מניח שזה יגיע מתי שהוא על שולחנך ואני מקווה שנוכל לעשות עבודה טובה למען מדינת ישראל ועם ישראל.
דוד אזולאי: כפי שאמרתי בתחילת דברי, נמצא פה היועץ המשפטי של בתי הדין הרבניים, כרגע מנהל בתי הדין הרבניים הוא המנכ"ל גם של משרד הדתות, הוא ממלא את התפקיד כממלא מקום בפועל עד שיצא מכרז.
דוד אזולאי: אני מקווה שגם זה ייגמר ונוכל לברך על המוגמר.
דוד אזולאי: בתי הדין הרבניים, ברגע שיעברו למשרד לשירותי דת, זה עוד חלום שאנחנו סוגרים על מנת לשפר גם את השירות הזה ואני מאמין, שזה יהיה בתוך המשרד ולא יהיה נספח במשרד המשפטים, נוכל לעשות שנעשתה גם פה פעולה מבורכת.
דוד אזולאי: נושא המקומות הקדושים בארץ, מי שאינו יודע, מאוד קרוב ללבי.
דוד אזולאי: במשך שנים נהגתי לפקוד את המקומות הקדושים ובמיוחד את מירון.
דוד אזולאי: חברתי מירי רגב המשיכה את הדרך הזו ועשתה עבודה טובה, מקווה שגם אתה אדוני היושב-ראש תמשיך באותה דרך.
דוד אזולאי: אני חושב שהמקומות הקדושים, במיוחד מירון, שנחשב למקום השני בגודלו מבחינת תיירים בישראל, המדינה עדיין לא עושה מספיק למענו והכיוון שלי הוא אכן להקדיש יותר למקומות הקדושים.
דוד אזולאי: מי שלא יודע על מה אני מדבר, אני מציע לו שייסע למקומות האלה בימים כתיקונם כדי לראות את המוני בית ישראל משתטחים על קברי הצדיקים ושופכים שיח במקומות האלה.
דוד אזולאי: חשוב מאוד שמדינת ישראל, מדינת היהודים, תדע לטפח את המוקמות האלה כי יהודים מכל רחבי העולם נוסעים מרחקים ומשלמים הרבה מאוד כסף כדי להשתטח על קברי צדיקים ואסור להזניח את הנושא הזה, גם בתקופה שמדברים על תיירים, זה מקום שמושך תיירות ואפשר לעשות המון בנושא.
אורי מקלב: גם הרשות למקומות קדושים עברה אליך?
דוד אזולאי: עברה אלינו.
אורי מקלב: מירון זה המקום השני המתויר.
אורי מקלב: המקום הראשון זה הכותל המערבי.
דוד אזולאי: מקבל את ההערה שלך, המקום השני הוא מירון והראשון הוא הכותל המערבי.
דוד אזולאי: יש עוד מקומות שאני יכול למנות, בלי סוף לשמחתי.
דוד אזולאי: אגב, נושא המקומות הקדושים היה במשרד התיירות ולא יצא דבר משם.
דוד אמסלם: בהתחלה חשבו שאלה אתרי תיירות עד שהבינו שבאים להתפלל.
דוד אזולאי: חשבנו שאם זה יהיה במשרד התיירות ישקיעו יותר כסף אבל זה לא קרה.
דוד אזולאי: המועצות הדתיות – מועצה דתית כפי שאתם יודעים היא גוף קטן בתוך הרשות המקומית, שאמורה לתת שירותי דת ומורכבת מנציגי מועצת העיר נציגי השר ונציגי הרבנים.
דוד אזולאי: תהליך הרכב המועצות הדתיות הוא ארוך ומייגע.
דוד אזולאי: הרבה בג"צים עברו בנושא.
דוד אזולאי: היום אני מקווה שכולם מבינים את כללי המשחק, כאשר כ אחד יודע מה תפקידו ומקומו במשחק הזה.
דוד אזולאי: ברחבי הארץ יש כ-132 מועצות דתיות וכ-2,200 בתוך המועצות האזוריות.
דוד אזולאי: כשנדבר על מספר עובדים, יש בהתיישבות כ-500 עובדים.
דוד אזולאי: מי שמכיר את הדברים מקרוב יודע שבהתיישבות במיוחד, הרבנים עושים עבודת קודש.
דוד אזולאי: לפעמים זה האיש היחיד שיכול לתת מענה לזוגות צעירים לבריתות, לאזכרות, שם אנחנו חסרים, גם הנקודה הזו צריכה להיפתר.
דוד אזולאי: אותם 132 מועצות דתיות נותנים את השירות של עירובים, מקוואות, כשרות, רישום נישואין, אלו הדברים שנעשים המועצות הדתיות.
דוד אזולאי: אחד הדברים החשובים שקרו ואני חייב לציין שלא במשמרת שלי ועל כך אני מברך, פעם, כשראש הרשות היה צריך לתקצב מועצה דתית, מבחינתו זה היה בסדר עדיפות אחרונה.
דוד אזולאי: היה לו כסף, נתן, לא היה לו כסף, לא נתן וכתוצאה מכך מועצות דתיות רבות, נמצאו בהן גירעונות שלא בצדק.
דוד אזולאי: לשמחתי הדבר הזה תוקן.
דוד אזולאי: היום, רשות מקומית, במסגרת המענקים שלה, מחויבת להעביר את החלק שלה למועצה הדתית, זה פתר בעיה חשובה ביותר.
דוד אזולאי: הייתה הצעת חוק שמאוד רציתי אותה, להגיע למצב ששירותי הדת יקבלו את אותו יחס כמו שירותי הרווחה והחינוך, מה שאומר 75%-25%.
דוד אזולאי: הייתה לי הצעת חוק בעניין.
דוד אזולאי: בסופו של דבר הגיעו לפשרה, יושבים פה נציגי המועצות הדתיות, הפשרה הייתה שרשויות חזקות ישלמו ויתנו 75%-25%, חלקם השארנו במתכונת הקודמת של 40%-60% לטובת המועצה הדתית.
דוד אזולאי: הרשות המקומית נותנת 60%.
דוד אזולאי: אדוני היושב-ראש, תהיה רגוע, אני דואג לשלטון המקומי ומי שנותן את ה-75%, יש לו מהיכן לתת.
יואל רזבוזוב: קבלנו הרבה תלונות מנתניה בנושא הזה.
יואל רזבוזוב: נתניה משקיעה הרבה כסף ושם כן עשו את המהפך.
יואל רזבוזוב: חשוב לטפל בבעיה זו.
דוד אזולאי: נתניה ועוד כמה מקומות.
דוד אזולאי: קודם כל, ראשי רשויות שלקחו על עצמם את הדבר הזה, זה דבר חשוב וזה פתר בעיה מאוד חשובה.
דוד אזולאי: ישנה בעיה שאני מקווה להתמקד בה, התקציב של המועצות הדתיות, שלצערי הרב ברוב המוצעות המקומיות, 90% מהתקציב שלהם הוא שכר, פנסיות.
עליזה לביא: כוח אדם.
דוד אזולאי: זה לא רק כוח אדם, אלה אילוצים, אם יש רב שפרש לגמלאות, צריך לתת לו את הפנסיה שלו ואין מאיפה.
דוד אזולאי: התוצאה היא שאנחנו מקבלים 90% שכר ו-10% לפעולות, שזה באמת מעט מאוד.
רחל עזריה: זה לא מתקבל על הדעת.
רחל עזריה: אין עוד מגזר שהיחס אצלו 90%-10%.
דוד אזולאי: יושבים כאן הנציגים של המועצות הדתיות הן בוודאי יעירו על כך.
דוד אמסלם: עוד מעט אנחנו מגיעים לזה בצה"ל.
דוד אזולאי: תפקידי המועצה הדתית - התפקידים מונחים בפניכם.
דוד אזולאי: אני רוצה להוסיף על הנושא של טהרת המשפחה, אחד הנושאים הכואבים ביותר.
דוד אזולאי: קיימנו הרבה דיונים על הבלניות.
דוד אזולאי: הבלניות עושות עבודת קודש.
דוד אזולאי: הן יכולות לעזוב בערב שבת או חג את שולחן המשפחה ולהגיע למקווה בשביל אישה אחת והן עושות את זה במסירות ובנאמנות.
דוד אזולאי: מגיע להן יישר כוח.
דוד אזולאי: יחד עם זה, אם תשמע את השכר שאותן בלניות מקבלות, סכומים זעומים של 1,500-1,600 שקלים, זה לעג לרש, הנושא חייב לבוא על תיקונו.
דוד אזולאי: זה אחד הדברים שביקשתי לטפל בהם מיד עם כניסתי למשרד ואני מקווה שבישיבה הבאה שלנו נהיה אנשי בשורה, לא רק בתחום של הבלניות, אלא גם בתחום של אנשי המועצה הדתית.
דוד אזולאי: שיהיה ברור, אין ארוחות חינם, אני לא מתכוון לשפר את השכר של עובדי המועצות הדתיות, הם יצטרכו לתת את התמורה במלואה, למרות שגם היום הם נותנים את התמורה, אבל אנחנו נדרוש יותר ממה שיש היום.
דוד אזולאי: אגף פיתוח מבני דת – הנושא הזה חשוב, מבני דת זה אומר מקוואות, בתי כנסת, תחזוק מקוואות.
דוד אזולאי: אדוני היושב-ראש, אני מציע לך, בעניין הזה נצטרך לעבוד ביחד.
דוד אזולאי: לא יעלה על הדעת שמקווה שנותן שירות כמעט בחינם, בסכומים זעומים ביותר, נדרש לשלם כל-כך הרבה כסף לתאגידי המים.
דוד אזולאי: זה נושא שצריך לבוא על שולחנך.
דוד אזולאי: אני מודיע לך שנפעל ביחד בנושא הזה, זה מאוד חשוב.
דוד אזולאי: בכלל כל הנושא של תאגידי המים הוא נושא - - - תומר צוחק, כנראה שחלק מהשערות הלבנות שלו זה מהנושא הזה.
אורי מקלב: כבוד השר נעשה הסכם, אנחנו נפעל להורדת מחירי המים במקוואות ואתה תפעל להורדת מחירים למשתמשים.
אורי מקלב: תעריפי המקוואות מאוד גבוהים, הם עלו בצורה דרמטית ויש על זה פניות ותלונות רבות מהציבור.
אורי מקלב: המחירים מאוד גבוהים.
אורי מקלב: אנחנו נוריד את מחירי המים - - -
רחל עזריה: המחירים נמוכים רק לא תמיד זה נאכף.
רחל עזריה: 15 ₪.
דוד אזולאי: אני יודע על 20 ₪, יש מנוי חודשי.
אורי מקלב: במקוואות פרטיות המחירים יותר נמוכים מהמקוואות הציבוריות.
אורי מקלב: השר הקודם הסכים להעלאת התעריפים תמורת אגרות שהעלו לו, אני חושבת שזו הייתה טעות שהסכימו לכך.
אורי מקלב: אני חושב שאתה צריך לשאוף להורדת מחירי המקוואות, במיוחד במקוואות לגברים.
דוד אזולאי: אני מסכים שצריך לשפר את העניין הזה של המחירים.
דוד אזולאי: יש אנשים שטובלים מידי יום וחבר הכנסת מקלב מתייחס בעיקר למקוואות לגברים.
דוד אזולאי: לגבי המקווה לנשים, השבוע ביקרתי במועצה הדתית בירושלים, מאוד התרשמתי.
דוד אזולאי: זוג שמתחתן מקבל בשנה הראשונה לנישואיו כניסה חינם, זה מראה על כוונות טובות ואני מברך על כך.
רחל עזריה: יחד עם זה נכנסה הקרוסלה, זה לא היה בעבר, כשזה לא היה בעבר, אפשר היה לתת.
רחל עזריה: היום, כשיש קרוסלה, אם אין לך כסף את לא יכולה להיכנס, זה משהו מפלצתי.
ירון מזוז: במקוואות נשים אין קרוסלות.
רחל עזריה: ראוי היה שזה לא ייעשה.
ירון מזוז: סליחה כבוד השר, אמא שלי בלנית במקווה 30 שנה.
ירון מזוז: אני אתן דוגמה למה שקורה בקרית ביאליק, מה שאמר כבוד השר על שבת וחגים, עברנו את זה על בשרנו.
ירון מזוז: גם אם מגיעות נשים בלי כסף, אין דבר כזה שמישהי הולכת הביתה.
ירון מזוז: אין דבר כזה.
ירון מזוז: אין קרוסלה לא בגברים ולא בנשים.
רחל עזריה: אתה יודע כמה תלונות מקבלים על הקרוסלה.
עליזה לביא: אני מקבלת הרבה תלונות.
עליזה לביא: אין מענה ויש נשים שמתביישות.
עליזה לביא: מי נתן את האישור להכניס את זה ואיך אפשר לבטל את זה.
דוד אמסלם: את מעלה טענה חזקה, השר שמע את זה והוא יצטרך להתייחס לזה.
דוד אזולאי: אני מודה לך שהעלית את הבעיה.
דוד אזולאי: שמעתי עליה.
דוד אזולאי: אני רק אבקש ממך, היות שאת מקבלת הרבה תלונות בעניין, אני מבקש שתעבירי אותן אלי ואני מבטיח לך טיפול נאות בעניין.
דוד אזולאי: אני לא אתן את ידי לכך שאישה אחת לא תכנס למקווה בגלל שהיא צריכה לעבור את הקרוסלה.
דוד אזולאי: תעבירי לי את התלונות, אני מבטיח לך שהנושא ייבדק, איפה שתהיה בעיה אנחנו נפתור אותה.
דוד אזולאי: נמצא את הפתרונות כי צריך לראות את שני הצדדים, גם לראות את ההכנסה, גם את ההוצאה.
דוד אמסלם: דרך אגב, הערה קטנה על סוגיה שדברו אתי בעניין המקוואות, לגבי הרישוי של המקווה.
דוד אמסלם: לא נכנסתי לזה אבל הסבירו לי שיש תהליך מאוד מסובך, מורכב, בעיקר מול משרד הבריאות ויש הרבה מקוואות שאין להם בכלל רישיון מקווה.
דוד אמסלם: אני נותן לך רעיון למחשבה, קבלתי את התלונה לפני מספר ימים, אמרתי שאעביר לך אותה, אני מניח שתלמד את הנושא ותראה איך אנחנו מקדמים את העניין.
דוד אמסלם: בסופו של דבר אנחנו רוצים שיהיה להם גם רישיון.
אורי מקלב: היושב-ראש צודק.
אורי מקלב: זו בעיה מובנית.
אורי מקלב: כל המבנה לא יכול לקבל אישור של משרד הבריאות.
אורי מקלב: זה לא שייך לטיפול או תחזוקה.
אורי מקלב: עצם הגודל והדרישות של משרד הבריאות, יש מקומות שהתנאים הפיזיים לא מאפשרים.
דוד אזולאי: אני מקבל את ההערה צריך לבדוק את זה.
דוד אמסלם: אני פקיד, בסופו של דבר אתה מתאים את עצמך לאירוע, לא ההפך.
דוד אמסלם: יש מקווה ואתה צריך להתאים את התקנים למקווה, כשאתה דואג שיהיה הנושא הבטיחותי והתברואתי.
דוד אמסלם: זה הנושא.